CELEX: 52005SC0230
Language: mt
Date: 2005-02-16 00:00:00
Title: Rakkomandazzjoni għal opinjoni tal-Kunsill skond it-tielet paragrafu ta’ l-Art. 9 tar-regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tar-Renju Unit, 2003/04-2009/10

Avviż Legali Importanti

|

52005SC0230

Rakkomandazzjoni għal opinjoni tal-Kunsill skond it-tielet paragrafu ta’ l-Art. 9 tar-regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tar-Renju Unit, 2003/04-2009/10  /* SEK/2005/0230 finali */  


	Brussel 16.2.2005SEG(2005) 230 finaliRakkomandazzjoni għalOPINJONI TAL-KUNSILLskond it-tielet paragrafu ta’ l-Art. 9 tar-Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tar-Renju Unit, 2003/04-2009/10(preżentata mill-Kummissjoni)  MEMORANDUM TA’ SPJEGAZZJONIIr-Regolament tal-Kunsill (KE) Nru 1466/97 dwar it-tisħiħ tas-sorveljanza tal-pożizzjonijiet baġitarji u s-sorveljanza u l-koordinazzjoni tal-politika ekonomika[1] jistipula li Stati Membri mhux parteċipi, jiġifieri, dawk li ma adottawx il-munita unika, għandhom jissottomettu programmi ta’ konverġenza lill-Kunsill u lill-Kummissjoni sa l-1 ta’ Marzu 1999. Skond l-Artikolu 9 ta’ dan ir-Regolament, il-Kunsill kellu jeżamina kull programm ta’ konverġenza bbażat fuq valutazzjonijiet ippreparati mill-Kummissjoni u l-Kumitat imwaqqaf bl-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li jikkonsulta mal-Kumitat Ekonomiku u Finanzjarju, il-Kunsill ta opinjoni wara li eżamina l-programm. Skond ir-Regolament, l-Istati Membri jridu jissottomettu aġġornamenti annwali tal-programmi ta’ konverġenza tagħhom, li jistgħu jkunu wkoll eżaminati mill-Kunsill skond dawn l-istess proċeduri.L-ewwel programm ta’ konverġenza tar-Renju Unit, li jkopri l-perjodu 1997/98-2003/04, kien sottomess fit-22 ta’ Diċembru, 1998 u kien evalwat mill-Kunsill fit-8 ta’ Frar, 1999. L-aġġornamenti ta’ wara kienu ppreżentati kull sena. Ir-Renju Unit issottometta l-iktar aġġornament riċenti tal-programm ta’ konverġenza tiegħu fis-17 ta’ Diċembru, 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, waqt li kkunsidraw ir-riżultati tas-servizzi tal-Kummissjoni dwar it-tbassir ekonomiku għall-Ħarifa 2004, u wara li kkunsidraw il-kodiċi tal-kondotta[2], il-metodoloġija komuni li qablu fuqha għall-istima tal-potenzjal tal-produzzjoni u bilanċi aġġustati bl-effetti ċikiliċi, ir-rakkomandazzjonijiet fil-linji ta' gwida ġenerali tal-politika ekonomika għall-perijodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill u lill-Parlament Ewropew tas-27 ta’ Novembru 2002 dwar it-tisħiħ tal-koorindazzjoni tal-politika baġitarja[3]. Din l-evalwazzjoni jistħoqqilha din il-valutazzjoni:-  L-awtoritajiet tar-Renju Unit issottomettew is-sitt aġġornament tal-Programm ta’ Konverġenza tagħhom (minn hawn ’il quddiem imsejjaħ l-aġġornament) fis-17 ta’ Diċembru, 2004, li jkopri l-perjodu mis-sena finanzjarja 2003/04 sa l-2009/10. L-aġġornament jinkorpora l-aħħar proġettazzjonijiet ta’ l-awtoritajiet għall-finanzi pubbliċi kif deskritti fir-Rapport ta’ Qabel il-Baġit tat-2 ta’ Diċembru 2004. Il-programm josserva l-ħtiġijiet ta’ tagħrif tal-“kodiċi ta’ kondotta dwar il-kontenut u l-format tal-programmi ta’ stabbiltà u konverġenza”, iżda mhux għal kollox. Tagħrif dwar in-nefqa u d-dħul totali mhux mogħti fuq il-bażi armonizzata ESA95, filwaqt li ma ntużawx it-tabelli standard maqbula mill-kodiċi ta’ kondotta biex tingħata l-informazzjoni. L-aġġornament ukoll ikompli jqis id-dħul mill-bejgħ ta’ l-ispettru UMTS bħala sors ta’ dħul annwali, iktar milli bħala bejgħ ta’ assi, u ma jipprovdix informazzjoni dwar l-importanza tiegħu għall-proġettazzjonijiet tal-finanzi pubbliċi.-  Il-proġettazzjoni makroekonomika ċentrali hija ta’ tkabbir ekonomiku sod, li jnaqqas ir-ritmu biex jilħaq livell normali fl-2006 u lil hinn. Huwa mistenni ftit ribilanċjament tat-tkabbir, bid-domanda domestika mbassra li tonqos, waqt li hemm tbassir li l-impatt negattiv reċenti fuq it-tkabbir mill-esportazzjoni netta għandu jkun eliminat. Abbazi ta’ l-informazzjoni li hemm disponibbli bħalissa, il-proġettazzjonijiet makroekonomiċi fil-programm jidhru realistiċi, b'mod ġenerali, minkejja li hemm ir-riskju ta’ tkabbir inqas milli mistenni, fuq żmien qasir. It-tbassir jidher pożittiv għall-2005, imma jaqbel mat-tbassir tas-servizzi tal-Kummissjoni għall-2006. Minn hemm ’il hemm, it-tbassir ta’ l-awtoritajiet għat-tendenzi ta’ tkabbir fl-2007 u lil hinn huwa ftit inqas mill-aħħar stimi tas-servizzi tal-Kummissjoni dwar tkabbir potenzjali.-  Huwa madankollu importanti wieħed jgħid li l-awtoritajiet tar-Renju Unit jibbażaw il-proġettazzjonijiet tagħhom għall-finanzi pubbliċi fuq xenarju ta’ tbassir li fih it-tendenza ta’ tkabbir produttiv huwa kwart ta’ punt perċentwali inqas mir-rata użata fit-tbassir makroekonomiko ċentrali. Anki f’dan ix-xenarju ta’ tkabbir imnaqqas, hemm riskju li fl-2005 ikun hemm tkabbir tal-PGD iktar baxx minn dak imbassar; madankollu, l-ipotesi li fuq terminu ta’ żmien medju jkun hemm tkabbir produttiv skond it-tendenza, tista’ tkun stima kawta.-  Minkejja suq tax-xogħol b’saħħtu u żieda fid-dħul medju, l-inflazzjoni ta’ l-HICP tibqa’ kkontrollata tul l-2004, ġeneralment ħafna inqas mill-mira uffiċjali ta’ inflazzjoni ta’ 2%. Bħala antiċipazzjoni kontra l-pressjonijiet li qed jinħassu fuq il-prezzijiet, il-Bank of England għolla r-rata tiegħu erba’ darbiet matul is-sena u dan wassal għal żieda komulitattiva fir-rata repo minn Novembru 2003 ta’ 125bp, għal 4.75%. Ir-rata ta’ kambju effettiva ta’ l-Isterlina għoliet ftit f’termini nominali fuq l-ewwel nofs tas-sena imma sussegwentement waqgħet lura, u sa l-aħħar ta’ l-2004 l-indiċi inbidel bi ftit mill-valur tiegħu fil-bidu tas-sena; minħabba dawn l-iżviluppi, ir-rata tal-kambju bilaterali vis-à-vis l-Euro żdiedet matul l-ewwel nofs ta’ l-2004 qabel ma għalqet is-sena b’rata qrib għal dik ta’ tnax-il xhar qabel. Matul l-aħħar sena, żviluppi fil-qliegħ mill-bonds tar-Renju Unit kienu ġeneralment jaqblu mat-tendenzi fis-swieq tal-bonds internazzjonali, waqt li d-divrenzjali fuq qliegħ mill-bonds tal-Gvern fuq għaxar snin li għandhom x’jaqsmu mal-Ġermanja għola minn madwar 50bp fil-bidu ta’ l-2004 għall-massimu ta’ kważi 100 bp f'nofs Novembru, minħabba firxa iktar wiesgħa bejn rati ta’ interess fuq żmien qasir u minħabba ħruġ ogħla ta’ dejn nett tal-gvern fir-Renju Unit imqabbel ma’ snin imgħoddija.-  Il-qafas tal-politika fiskali tar-Renju Unit jistrieħ fuq żewġ regoli ta’ politika fiskali domestika għas-settur pubbliku kollu kemm hu: "ir-regola tad-deheb", li timmira li tiżgura li, matul iċ-ciklu ekonomiku, il-gvern jissellef biss biex jiffinanzja investiment nett, u mhux biex isostni n-nefqa kurrenti; u "ir-regola ta’ l-investiment sostenibbli", li timmira sabiex iżżomm id-dejn nett tas-settur pubbliku “f’livell prudenti u stabbli” taħt l-40% tal-PGD matul iċ-ciklu. F’dan il-qafas, il-programm aġġornat jipproġetta tnaqqis fid-defiċit minn 3.2% tal-PGD fis-sena finanjarja 2003/04 għal taħt il-valur ta’ referenza ta’ 3% fl-2004/05 (is-sena finanzjarja titqies il-perijodu ta’ referenza għall-valutazzjoni tal-finanzi pubbliċi tar-Renju Unit taħt il-Patt ta’ Tkabbir u Stabbiltà). Minn hemm ’il quddiem l-aġġornament jipproġetta tnaqqis gradwali fid-defiċit fuq perjodu medju, imma biss sa livell ta’ 1.7% fl-2008/09. Il-proporzjon tan-nefqa jibqa’ jikber skond il-prijoritajiet tal-politika tal-gvern, inkluż żieda fl-investiment nett, imma ż-żieda mistennija fil-proporzjon tad-dħul għandu jwassal għal titjib ġenerali fil-bilanċ ta’ l-amministrazzjoni pubblika. Il-proġettazzjonijiet tad-defiċit għall-2006/07 ġew riveduti ’l fuq skond l-aġgornament ta’ qabel minkejja prospetti makroekonomiċi mhux mibdula, waqt li nżammu għall-2007/08; konsegwentement, il-pożizzjoni ta’ telf fuq żmien qasir hija maħsuba li tkun segwita lil hinn mill-2005/06 minn konsolidazzjoni tal-finanzi pubbliċi li tkun iktar b’saħħitha minn dik ta’ l-aġġornament ta’ qabel.-  Riskji ta’ defiċit għola minn dak ipproġettat jidhru li huma aġġustati fuq terminu ta' żmien qasir. B’mod partikolari, id-defiċit għas-sena finanzjarja 2004/05 jista’ jkun għola minn 3% tal-PGD. Sew fuq terminu ta’ żmien qasir, kif ukoll twil, hemm riskji ġejjin sew minħabba tbassir ta' tkabbir relattivament favorevoli fl-2005, kif ukoll minn potenzjal ta’ rkupru ta’ dħul aktar dgħajjef milli mistenni, partikolarment mit-taxxa tal-kumpaniji. B’mod partikolari fi żmien ta’ żieda fin-nefqa anqas qawwija mill-2006/07 ‘il quddiem, id-dipartimenti tal-Gvern jistgħu jsibuha bi tqila biex jaġġustaw ruħhom għal baġits iżgħar, u għalhekk jista’ jkun li jużaw bilanċi akkumulati mhux minfuqa. Madankollu, mill-2006/07, dawn ir-riskji negattivi huma ibbilanċjati minn proġettazzjonijiet makro-ekonomiċi relattivament kawti.-  Fid-dawl ta’ din il-valutazzjoni ta’ riskju, il-pożizzjoni baġitarja fil-programm ma jidhirx li toffri marġini ta’ sigurtà biżżejjed biex ma jinkisirx il-limitu ta’ defiċit ta’ 3% tal-PGD, b’varjazzjonijiet makro-ekonomiċi normali, f’xi mument tul iż-żmien tal-proġettazzjonijiet. Mhix biżżejjed biex jiżgura li jintlaħaq l-għan li hemm fil-Pjan ta’ Stabbiltà u Tkabbir fil-medda medja ta’ pożizzjoni fil-baġit li tkun kemm jista’ jkun qrib il-bilanċ sa l-2009/10. Fl-istess ħin, iżda, irid jingħad ukoll li l-proporzjon tad-dejn huwa relattivament baxx u l-bilanċi proġettati huma affettwati mill-implimentazzjoni ta’ programm sinifikanti ta’ investiment pubbliku, li hu msemmi hawn fuq.-  Il-proporzjon tad-dejn gross huwa proġettat li jogħla bi ftit fuq il-perjodu kopert mill-aġġornament (l-aktar minħabba defiċits fuq il-bilanċ primarju), li jilħaq l-ogħla livell taħt it-43% tal-PGD fl-2007/08, li hu ħafna taħt il-valur ta’ referenza tat-Trattat ta’ 60% tal-PGD.-  Il-programm iħares lejn il-programm ta’ riforma strutturali tal-gvern sa mill-aġġornament ta' qabel, u jagħti informazzjoni dwar riformi fis-swieq kapitali, tal-prodotti u tax-xogħol. Jiddeskrivi wkoll iktar miżuri li jtejbu l-kwalità tal-finanzi pubbliċi permezz ta’ programm ta’ importanza kbira li jkattar l-effiċjenza tas-settur pubbliku, konsistenti mar-rakkomandazzjoni, inkluża fil-BEPG ta’ l-2003-2005, għall-awtoritajiet tar-Renju Unit sabiex jiżguraw li s-servizzi pubbliċi li jmorru maż-żieda ppjanata fin-nefqa "...jingħataw b'effiċjenza u bil-għan li n-nefqa trendi kemm jista' jkun. L-aġġornament jinnota wkoll sforzi sinifikanti u dejjem għaddejjin biex jitjieb il-kejl tal-produzzjoni tas-settur pubbliku.-  Ir-Renju Unit jidher li hu f’pożizzjoni relattivament tajba f’dak li għandu x’jaqsam mas-sostenibbiltà tal-finanzi pubbliċi fuq terminu ta’ żmien twil. Il-proporzjon relattivament baxx tad-dejn imqabbel mal-PGD, u l-enfażi kbira li l-awtoritajiet tar-Renju Unit taw lis-sostenibbiltà fuq żmien twil tal-finanzi pubbliċi, fil-politika li qed iwettqu bħalissa, huma ħwejjeġ pożittivi f’dan is-sens. L-istrateġija deskritta fil-programm hija prinċipalment ibbażata fuq il-kisba ta’ tkabbir ekonomiku stabbli u għoli fuq żmien twil, b’finanzi pubbliċi sodi u sostenibbli meqjusa bħala prerekwiżit. Filwaqt li nfiq relatat ma’ l-età ma jistax ikun eskluż, għax hemm possibbiltà ta’ forniment insuffiċjenti ta’ pensjonijiet privati li jista’ jkollha implikazzjonijiet għall-finanzi pubbliċi tar-Renju Unit, l-awtoritajiet qed idaħħlu l-Fond tal-Protezzjoni tal-Pensjoni, minn April ta’ l-2005, maħsub biex jipproteġi lil min ikun qiegħed fi skemi ibbażati fuq benefiċċji privati, meta dawn ifallu. Madankollu, għad irid jiġi vverifikat kemm skema bħal din hija effiċjenti. Barra minn hekk, l-adeżjoni għar-regoli fiskali domestiċi tar-Renju Unit timplika li kwalunkwe żieda fil-forniment tal-pensjoni pubblika tkun (bħala medja fuq iċ-ċiklu) iffinanzjata minn dħul jew ristrutturazzjoni tan-nefqa. Il-proporzjon relattivament baxx ta’ taxxa fir-Renju Unit għandu jħaffef l-akkomodazzjoni ta’ kwalunkwe żbilanċ li jista’ jinqala’ fuq żmien itwal.-  Kollox ma’ kollox, il-politika ekonomika deskritta fl-aġġornament hija ġeneralment konsistenti mar-rakkomandazzjoni dwar il-finanzi pubbliċi indirizzata lir-Renju Unit fl-aġġorament ta’ l-2004 tal-BEPG, li kienet titlob lir-Renju Unit itejjeb il-pożizzjoni aġġustata mill-effetti ċikliċi, konsistenti ma’ pożizzjoni baġitarja li tkun waħda qrib il-bilanċ jew f’bilanċ favorevoli fuq terminu ta’ żmien medju. Għall-2004/05, evidenza ta’ progress sinifikanti tibqa’ mhux ikkonfermata fit-tagħrif mogħti u hemm livell għoli ta’ inċertezza fuq kemm l-ispejjeż kif ukoll id-dħul, u dan iħalli r-riskju nnotat hawn fuq ta’ defiċit ogħla minn 3% tal-PGD. Barra minn dan, il-proġettazzjoni espansiva għall-2005/06, u l-pożizzjoni fiskali fuq terminu ta’ medda medja ma jaqblux mar-rakkomandazzjonijiet tal-BEPG.-  Fid-dawl t'hawn fuq, ikun xieraq li r-Renju Unit jiżgura li d-defiċit ikun inqas mit-3% tal-PGD għas-sena finanzjarja 2004/05 skond ma hu ippjanat, u jtejjeb il-qagħda aġġustata skond iċ-ċikli, sabiex jiżgura li tinkiseb pożizzjoni baġitarja qrib il-bilanċ, jew f’bilanċ favorevoli, u li din tinżamm fuq terminu ta’ żmien medju.Fuq il-bażi ta’ din il-valutazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill dwar il-programm aġġornat ta’ konverġenza tar-Renju Unit u qed tibgħatha lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta’ l-Art. 9 tar-Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tar-Renju Unit, 2003/04-2009/10IL-KUNSILL TA’ L-UNJONI EWROPEA,Wara li kkunsidra t-Trattat li jwaqqaf il-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet baġitarji u s-sorveljanza u l-koordinazzjoni tal-politiki ekonomiċi[4], u b’mod partikulari l-Artikolu 9(3),Wara li kkunsidra r-rakkomandazzjoni tal-Kummissjoni,Wara li kkonsulta lill-Kumitat Ekonomiku u Finanzjarju,TA DIN L-OPINJONI1.  Fit-8 ta’ Marzu 2005 il-Kunsill eżamina l-programm aġġornat ta’ konverġenza tar-Renju Unit, li jkopri l-perijodu 2003/04-2009/10. Il-programm josserva, iżda mhux għal kollox, il-ħtiġijet ta’ tagħrif tal-“kodiċi ta’ kondotta dwar il-kontenut u l-format tal-programmi ta’ stabbiltà u konverġenza”. It-tagħrif dwar in-nefqa u d-dħul totali mhix mogħtija fuq bażi armonizzata ESA95, filwaqt li l-informazzjoni mhix mogħtija permezz ta’ tabelli standard maqbula skond il-kodiċi ta’ kondotta. L-aġġornament ukoll ikompli jqis id-dħul mill-bejgħ ta’ l-ispettru UMTS bħala sors ta’ dħul annwali, iktar milli bħala bejgħ ta’ assi, u ma jipprovdix informazzjoni dwar l-importanza tiegħu għall-proġettazzjonijiet tal-finanzi pubbliċi. Għalhekk, ir-Renju Unit huwa mistieden li josserva l-ħtiġijet tat-tagħrif.2.  Il-programm fih żewġ xenarji għall-proġettazjonijiet makroekonomiċi u baġitarji: xenarju makroekonomiku sommarju; u xenarju ta’ tkabbir aktar baxx ibbażat fuq ipoteżi ta’ tendenza ta’ tkabbir ta’ kwart ta’ punt perċentwali inqas minn dak imbassar ċentralment; dan ta’ l-aħħar huwa l-bażi tal-proġettazzjonijiet tal-finanzi pubbliċi. Ix-xenarju ta’ tkabbir aktar baxx huwa għalhekk ikkunsidrat bħala r-referenza għall-valutazzjoni ta’ proġettazzjonijiet baġitarji, u jirrifletti ipotesijiet li b’mod ġenerali huma plawsibbli. Ix-xenarju jbassar tkabbir reali tal-PGD fl-2005 ta’ 3%, ftit biss inqas mit-tkabbir ta’ 3½% fl-2004, qabel ma jinżel għal 2¼% sa l-2007/08. Fuq il-bażi ta’ l-informazzjoni disponibbli bħalissa, hemm riskju li fl-2005 it-tkabbir tal-PGD ikun anqas minn dak imbassar, għax it-tkabbir ipproġettat jidher fuq in-naħa għolja tal-medda ta’ tbassir kurrenti; madankollu, fuq terminu ta’ żmien medju, l-ipotesi tat-tendenza ta’ tkabbir li fuqha hija bbażata l-proġettazzjonijiet tal-finanzi pubbliċi probabbilment tkun stima kawta. Il-proġettazzjonijiet tal-programm għall-inflazzjoni wkoll jidhru realistiċi.3.  Il-qafas tal-politika fiskali tar-Renju Unit huwa bbażat fuq żewġ regoli ta’ politika fiskali domestika għas-settur pubbliku: "ir-regola tad-deheb", li timmira li tiżgura li, matul iċ-ciklu ekonomiku, il-gvern jissellef biss biex jiffinanzja investiment nett, u mhux biex isostni n-nefqa kurrenti; u "ir-regola ta’ l-investiment sostenibbli", li timmira li żżomm id-dejn nett tas-settur pubbliku “f’livell prudenti u stabbli” taħt l-40% tal-PGD matul iċ-ciklu. F’dan il-qafas, il-programm aġġornat jipproġetta tnaqqis ikkalkulat fid-defiċit minn 3.2% tal-PGD fis-sena finanzjarja 2003/04 għal taħt il-valur ta’ referenza ta’ 3% fl-2004/05 (is-sena finanzjarja titqies bħala l-perjodu ta’ referenza għall-assessjar tal-finanzi pubbliċi tar-Renju Unit taħt il-Patt ta’ Tkabbir u Stabbiltà). Minn hemm ’il quddiem l-aġġornament jipproġetta tnaqqis gradwali fid-defiċit fuq terminu ta’ żmien medju, imma biss sa livell ta’ 1.7% fl-2008/09. Il-proporzjon tan-nefqa jibqa’ jikber skond il-prijoritajiet tal-politika tal-gvern, imma ż-żieda mistennija fil-proporzjon tad-dħul għandha twassal, jekk titwettaq, għal titjib ġenerali fil-bilanċ ta’ l-amministrazzjoni pubblika. Fil-qafas tal-livell ġenerali ta’ nefqa, qed jitwettaq programm sinifikanti ta’ investiment pubbliku, bil-għan li jgħolli l-investiment nett ta’ l-amministrazzjoni pubblika minn 1.9% tal-PGD fl-2004/05 għal 2.4% fl-2007/08. Meta jitqabblu ma’ dak li hemm fl-aġġornament ta’ l-2003, il-proġettazzjonijiet tad-defiċit kemm għal din is-sena finanzjarja, kif ukoll dik li jmiss, kienu riveduti ’l fuq; lil hinn mill-2005/06, madankollu, il-proġettazzjonijiet fuq tul ta’ żmien medju fl-aġġornament jirrappreżentaw konsolidazzjoni iktar rapida tal-finanzi pubbliċi, iktar minn dawk fl-aġġornament ta’ qabel.4.  Hemm riskju ċar li r-riżultat tal-baġit, fuq terminu ta’ żmien qasir, ikun agħar minn dak ipproġettat fil-programm. B’mod partikolari, id-defiċit fis-sena finanzjarja 2004/05 jista’ jkun għola minn 3% tal-PGD. Sew fuq terminu ta’ żmien qasir kif ukoll medju, hemm ċerti riskji ġejjin sew minn tbassir favorevoli għat-tkabbir tal-PGD fl-2005, kif ukoll mill-possibiltà li jkun hemm irkupru ta’ dħul anqas milli mistenni, speċjalment għal dak li għandu x’jaqsam mat-taxxa tal-kumpaniji. B’mod speċjali, fil-perjodu ta’ żieda anqas qawwija fin-nefqa fl-2006/07, id-dipartimenti tal-Gvern jistgħu isibuha bi tqila biex jaġġustaw rwieħhom għal baġits iżgħar, u għalhekk jistgħu jużaw bilanċi li baqgħu ma ntefqux. Iżda mill-2006/07, dawn ir-riskji negattivi huma bbilanċjati minn proġettazzjonijiet makro-ekonomiċi relattivament kawti.5.  Fid-dawl ta' din il-valutazzjoni ta' riskju, il-qagħda baġitarja fil-programm ma tidhirx li tipprovdi marġini ta’ sigurtà biżżejjed kontra l-ksur tal-limitu ta’ 3% tad-deficit tal-PGD, b’varjazzjonijiet makroekonomiċi normali, fi kwalunkwe żmien tul il-perijodu ta’ proġettazzjoni. Mhix biżżejjed biex tiżgura li l-oġgettiv fil-Patt ta’ Tkabbir u Stabbiltà li fuq terminu ta’ żmien medju, il-pożizzjoni baġitarja tkun waħda qrib il-bilanċ, jintlaħaq sa l-2009/10. Fl-istess ħin, madankollu, irid jingħad li l-proporzjon tad-dejn huwa relattivament baxx, u li l-bilanċi pproġettati huma milquta mit-twettiq ta’ programm sinifikanti ta’ investiment pubbliku, imsemmi hawn fuq.6.  Il-proporzjon tad-dejn gross huwa stmat li jlaħħaq id-39.5% tal-PGD fl-2003/04, ħafna taħt is-60%, li huwa l-valur ta’ referenza fit-Trattat. Il-programm jipproġetta żieda modesta fil-proporzjon tad-dejn b’inqas minn żewġ punti perċentwali matul il-perjodu 2009/10.7.  Ir-Renju Unit jidher li hu f’pożizzjoni relattivament favorevoli f’dak li għandu x’jaqsam ma’ sostenibbiltà fuq perjodu ta’ żmien twil tal-finanzi pubbliċi, minkejja n-nefqa proġettata fil-baġit li tmur għall-ħtiġijiet ta’ popolazzjoni li qed tixjieħ. Il-proporzjon relattivament baxx tad-dejn gross imqabbel mal-PGD u l-emfażi kbira li l-awtoritajiet tar-Renju Unit għamlu, fil-politika preżenti, fuq is-sostenibbiltà fuq żmien twil tal-finanzi pubbliċi, huma pożittivi f’dan is-sens. Infiq relatat ma’ l-età ma jistax ikun eskluż, għax hemm possibbiltà ta’ forniment insuffiċjenti ta’ pensjonijiet privati li jista’ jkollu implikazzjonijiet fuq il-finanzi pubbliċi, imma l-awtoritajiet qed idaħħlu l-Fond tal-Protezzjoni tal-Pensjoni, minn April ta’ l-2005, biex jitħarsu dawk li qegħdin f’xi skema ta’ benefiċċju privata li tkun falliet. Dawn il-miżuri huma milqugħa, anki jekk wieħed għad irid jara kemm se jkunu effettivi. Il-proporzjon relattivament baxx ta’ taxxa fir-Renju Unit għandu jnaqqas l-akkomodazzjoni ta’ kwalunkwe żbilanċ li jista’ jinqala’ fuq perjodu ta’ żmien itwal.8.  Il-politika ekonomika deskritta fl-aġġornament hija konsistenti, iżda mhux għal kollox, mar-rakkomandazzjoni speċifika għall-pajjiż dwar il-finanzi pubbliċi indirizzata lir-Renju Unit fl-aġġorament ta’ l-2004 tal-BEPG, jiġifieri li r-Renju Unit kien irrakkomandat li “jfittex jaħrab l-okkorrenza ta’ defiċit eċċessiv, li jtejjeb il-pożizzjoni aġġustata mill-effetti ċikliċi biex jissoda l-finanzi pubbliċi, konsisteni ma’ pożizzjoni baġitarja li tkun waħda qrib il-bilanċ jew f’bilanċ favorevoli fuq terminu ta’ żmien medju.” Għall-2004/05, jeżisti riskju li d-defiċit ikun għola minn 3% tal-PGD. Barra minn dan, il-pożizzjoni kemm kemm espansiva, proġettata għall-2005/06, kif ukoll il-pożizzjoni fiskali fuq terminu ta’ medda medja ma jaqblux mar-rakkomandazzjonijiet tal-BEPG.***Fid-dawl tal-valutazzjoni t’hawn fuq, il-Kunsill huwa ta’ l-opinjoni li r-Renju Unit għandu (i) jiżgura li d-defiċit ikun taħt it-3% tal-PGD fis-sena finanzjarja 2004/05 skond il-pjani, u (ii) itejjeb il-qagħda, aġġustata skond iċ-ċikli, biex jara li tinkiseb u tinżamm fuq perjodu ta’ żmien medju, pożizzjoni baġitarja li tkun waħda qrib il-bilanċ jew f’bilanċ favorevoli.Paragun ta’ proġettazzjonijiet ewlenin makroekonomiċi u baġitarji [pic] [1] ĠU L 209 tat-2.8.1997. Id-dokumenti msemmija hawnhekk jinsabu fuq din il-websajt: http://europa.eu.int/comm/economy_finance/about/activities/sgp/main_en.htm.[2] Opinjoni Riveduta tal-Kumitat Ekonomiku u Finanzjarju dwar il-kontenut u l-format ta’ programmi ta’stabbiltà u konverġenza, approvata mill-Kunsill ECOFIN fl-10.7.2001.[3] KOM(2002) 668, 27.11.2002[4] ĠU L 209, 2.8.1997, p.1 Id-dokumenti msemmija hawnhekk jinsabu fuq din il-websajt: http://europa.eu.int/comm/economy_finance/about/activities/sgp/main_en.htm.